NaiveNeuron/SloPal huggingface dataset:
Mihál, Jozef, poslanec NR SR (2015-09-18):
Ďakujem. No mne jednoducho ide o to, aby tie peniaze, ktoré vie pán minister nájsť v rozpočte na vianočné príspevky, nešli na vylepšenie dôchodku dôchodcu, ktorý má vyše 500-eurový dôchodok, ale aby išli tam, kde ich treba. To znamená, ja to stále opakujem koldokola, do zariadení sociálnych služieb. Preto som otvoril aj túto tému zákona o sociálnych službách, ktorý ste jednoducho za tie tri roky a vlastne kompletné štyri nejakým zásadným spôsobom nezmenili, hoci sa to od vás čakalo. Čakal som teda od vašich kolegov, poslankyne a poslanci za stanu SMER reagovali vo faktických poznámkach všelijako, ale nijako nereagovali na to, že takýto zákon ste jednoducho neboli schopní dať dokopy. Hovoríte o tom, že ako je to u neverejných poskytovateľov, aké sú tam vysoké náklady a podobne. No nech aj sú v nejakom zariadení, ktoré je súkromné, 1 200 eur mesačne. Nech aj sú, nech si to ten dôchodca alebo jeho príbuzní doplatia. Ale nech ten základ, z ktorého sa vychádza, dostanú rovnako klienti verejných aj neverejných zariadení. Ten základ. Či tam je nejaký bonus za to, že tam majú bazén alebo že tam chodia sestričky v zlatých plášťoch, to už je vec naozaj toho zariadenia a toho klienta. Ale od štátu by mali dostať rovnakú sumu. Vy vlastne spochybňujete, vy si tu robíte výsmech z toho zhromaždenia, kde napríklad boli zástupcovia katolíckej charity. Veď to boli reprezentanti takých organizácií, pred ktorými treba sňať klobúk, a nie si z nich robiť srandu. Kolegyne, kolegovia, vy toto znevažujete, to ich snaženie a jednoducho hovoríte o tom, že nie, im to netreba. A ešte posledná vec. Ja som mal dvoch veľmi blízkych príbuzných v súkromných zariadeniach. Platili v jednom i v druhom, niečo vyše 500 eur. Také tam boli náklady. Žiadnych 1 200 eur, pán kolega, ale 550 eur... (Prerušenie vystúpenia časomerom.)
Kaliňák, Robert, podpredseda vlády a minister vnútra SR (2018-01-31):
Ďakujem pekne. Vážené dámy a páni, sme opäť pri transpozícii smernice do nášho zákona, ktorý by, ale v mnohých okolnostiach už dnes je prísnejší, ktorý predovšetkým, sme sa snažili zavádzať už v roku 2012 mnohé opatrenia v súvislosti proti praniu špinavých peňazí alebo podvodov na daniach. Upravujú sa podmienky vykonávania starostlivosťou ku klientom a zavádzajú sa aj povinnosti dotknutých osôb identifikovať konečného užívateľa výhod, pričom u vybraných právnických osôb sa budú údaje o konečnom užívateľovi výhod uchovávať v Registri právnických osôb, podnikateľov a orgánov verejnej moci vedenú Štatistickým úradom a následne poskytovať určeným subjektom. V tomto prípade si myslím, že ide o zlepšenie nášho prostredia, a myslím si, že aj pre väčšiu transparentnosť. Ďakujem za podporu.
J. Mikuš, poslanec: (2008-01-31):
Ale k tej základnej otázke. Ja som sa snažil vysvetliť to, aký by bol rozdiel, keby, povedzme, SPP sa nebolo privatizovalo. Myslím, že číselne aj technicky tu už viacerí moji predrečníci hovorili o tom, za čo, aký bol prínos vo finančnom vyjadrení a ako sa technicky previedla alebo zrealizovala privatizácia a v mojom vystúpení som povedal o tom, že podľa môjho názoru a som o tom hlboko presvedčený, táto privatizácia bola úspešná z dlhodobejšieho hľadiska. A nechcem sa vyjadrovať k cene, to už bolo viackrát povedané, ale to, že máme dnes firmu, ktorá funguje. A keď ste sa spýtali, že komu priniesol úžitok, myslím, že som to povedal tiež jasne. Priniesol úžitok firme ako-takej, priniesol úžitok majiteľovi, to znamená novým majiteľom, novým akcionárom, ale aj starému alebo staro-novému majiteľovi štátu a, samozrejme, aj občanom, ktorí majú z toho zisku, z dividend a z daní z príjmu výhody, ktoré sú v štátnom rozpočte a kde sa môžu použiť na sociálne, zdravotné a iné účely. Takže myslím si, že tá privatizácia bola úspešná.
Grendel, Gábor, podpredseda NR SR (2022-02-23):
Kolegovia, skúsme to ešte nejako spolu vydržať chvíľu. Lebo týmito pokrikmi si len predlžujeme zbytočne schôdzu. Nech sa páči, pán poslanec.
Danko, Andrej, predseda NR SR (2016-09-14):
Ďakujem, pán poslanec Gröhling.
Blanár, Juraj, podpredseda NR SR (2021-10-19):
Na vaše vystúpenie je päť faktických poznámok, pán poslanec. Ako prvá – pani poslankyňa Zita Pleštinská, nech sa páči.
Svrček, Miloš, poslanec NR SR (2022-10-05):
Ďakujem za slovo. Vážený pán predsedajúci, vážené pani poslankyne, páni poslanci, dovoľte, aby som vás informoval o prerokovaní návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský výbor a určila lehoty na jeho prerokovanie v gestorskom výbore. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval na 131. schôdzi a odporúča ho Národnej rade schváliť. Časť IV správy obsahuje jeden pozmeňujúci návrh, gestorský výbor ho odporúča schváliť. Gestorský výbor zároveň odporúča Národnej rade udelený návrh zákona schváliť aj ako celok. Správa ústavnoprávneho výboru o prerokovaní návrhu zákona, tlač 1032a, bola schválená uznesením ústavnoprávneho výboru z 13. septembra 2022. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru a predkladal návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
B. Bugár, podpredseda NR SR: (2005-09-21):
(Hlasovanie.) Prítomných je 77 poslancov, za 75, zdržal sa 1, nehlasoval 1. Konštatujem, že sme návrh uznesenia schválili. Prosím pána poslanca Patakyho, aby uviedol jednotlivé hlasovania k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov (tlač 1231). Nech sa páči.
Kamenický, Ladislav, poslanec NR SR (2015-09-22):
Pán predseda, dajte hlasovať o návrhu ako celku s odporúčaním gestorského výboru schváliť.
Fedor, Martin, poslanec NR SR (2018-05-15):
Ja by som chcel privítať vystúpenie pána poslanca Klusa na túto tému. Obdivujem zároveň jeho trpezlivosť, s ktorou dokáže vysvetľovať veci, o ktorých som si myslel, že máme už dávno za sebou, že sú to veci, ktoré už sme dávno prediskutovali v rámci nejakej politickej diskusie na Slovensku, a že už sme sa dávno rozhodli, kde asi chceme patriť. A myslel som si tiež, že každému musí byť jasné, že neutralita nie je žiadnou alternatívou, pretože to je cesta, ako vydať Slovensko do rúk silnejších, ktorí sú aj naokolo. Aliancia poskytuje ochranu, Aliancia poskytuje aj znásobenie našich vlastných síl a tí, ktorí volajú po neutralite, chcú Slovensko nechať bez akýchkoľvek bezpečnostných garancií, a teda nechať ho na holičkách ako nahého v tŕní. O to možno niektorým ide. Zároveň by som rád povedal, že to je presne ten typ materiálu a diskusie, ktorý, som presvedčený, by nemal byť a doposiaľ ani nikdy nebol predmetom nejakých opozično-koaličných naťahovačiek. Preto chcem aj podporiť vládu v tomto rozhodovaní a pri podpore tohto materiálu, pretože každý z nás si uvedomuje, ako dôležité je pre našich spojencov na severe, našich spojencov na severe je uvedomenie si faktu, že nie sú v tom sami, že nie sú v tom sami ani v prípade problémov. V rámci kolektívnej bezpečnosti je mimoriadne dôležité, aby sme ukázali aj tým najmenším a najslabším, že všetci stojíme za nimi v dobrom aj v zlom. A je to presne ten typ rozhodnutia, ktorý drží systém kolektívnej obrany pohromade. Aj keď je to celkovo asi teda 4-tisíc spojeneckých vojakov a je to symbolická účasť, je to mimoriadne dôležitá.
Blaha, Ľuboš, podpredseda NR SR (2023-11-21):
Na faktické poznámky bude reagovať pán poslanec Ľubomír Galko, nech sa páči.
Glváč, Martin, podpredseda NR SR (2016-12-06):
S faktickou poznámkou jeden pán poslanec. Uzatváram možnosť prihlásenia. Pán poslanec Pčolinský, nech sa páči.
Marcinková, Vladimíra, poslankyňa NR SR (2024-02-15):
Ďakujem pekne, pán predsedajúci, a ďakujem aj rečníčke pani Kleinert. Ja sa naozaj s údivom aj takým strachom pozerám na tú ambíciu strany SNS obsadiť vlastne všetky funkcie, stoličky a vlastne všetko, čo je blízke ich ministerstvám. A nazývam to ich ministerstvá, pretože presne tak sa k nim správajú, ako by to bol nejaký ich podnik a obsadzujú ho svojimi ľuďmi. A je to škoda. Je to škoda tak pre rezort životného prostredia, ako pre, ako to bude škoda pre rezort športu, ako to bude škoda aj pre rezort kultúry, kde končia tí najkvalitnejší, ktorých na Slovensku máme a niektorí sa aj za predošlej vlády SMER-u dokonca dostali do funkcií, kam podľa mňa patrili. V tomto treba uznať, že pán Maďarič urobil aj dobré kroky a mnohé zo zmien, ktoré teraz, ktoré teraz robíte, boli práve z dielne pána Maďariča a boli hodnotené pozitívne. Ale keď ste sa rozhodli robiť politiku takýmto pre mňa nepochopiteľným spôsobom, kde stranícka knižka stojí nad kvalitou, a pokračujete v tom bezhlavo na všetkých rezortoch, tak ja verím, že vám to občania zrátajú, no najhoršie na tom je, že to poškodí Slovensko a najmä rezort, ktorý už dnes má tak málo pozornosti, ako je kultúra. Ďakujem.
Bugár, Béla, podpredseda NR SR (2011-11-29):
Pán poslanec Zajac.
Jurinová, Erika, podpredsedníčka NR SR (2014-09-18):
Pán poslanec, môžem vám do toho na chvíľočku vstúpiť?
Číž, Miroslav, podpredseda NR SR (2016-02-11):
Ďakujem. Tak teraz vystúpi v rozprave pani poslankyňa Vášáryová, pripraví sa pán poslanec Hraško.
Stančík, Andrej, poslanec NR SR (2021-06-24):
Ďakujem za slovo. Ja by som po tomto verbálnom refluxe niektorých členov opozície možno poďakoval za naozaj distingvovaný prejav v takejto veľmi ťažkej a citlivej téme, ktorý sa vo veľkom vyhol nejakým invektívam. Keď som ale pri tých invektívach, tak tu sa často opakuje slovo vražda pri potrate, a keď to je vražda, tak tam musí byť aj páchateľ. No možno by bolo trochu férové od ľudí, čo s týmto termínom šermujú hore-dole, povedať, čo si potom myslia o tých ženách, ktoré postúpia potrat. O tých ženách, ktoré naozaj v situácii, ktorý, ktorú im nikto nemôžme závidieť, nevieme si predstaviť, aké to musí byť, sa pre takéto neľahké rozhodnutie rozhodnúť. Im, vy im vlastne hovoríte, že sú vrahyne, že vy robíte z tisícok, z desiatko... z desiatkov tisíc žien na Slovensku vrahyne. Možno sú tu aj také ženy medzi nami. A to je podľa mňa čistá podpásovka, mali by ste sa možno nad sebou zamyslieť. Keď sme ale pri tej vražde, tak mi to príde trošku paradoxné, že vy tu všetci obhajujete ten ľudský život, ale až pred narodením, po tom narodení to už je trochu iné a vidíme, ako ste sa postavili k celému COVID-u, ako od začiatku torpédujete akékoľvek opatrenia, akékoľvek obmedzovania, akékoľvek vakcíny a tým pádom vy vyvolávate u ľudí nedôveru vo... v lieky, o vedeckých konsenzoch o vakcínach. A možno aj títo ľudia, ktorí odmietnu očkovanie kvôli vám a nakoniec COVID-u podľahnú, budú vlastne na vašom tričku, takže toľko o vraždách. Ďakujem.
Baláž, Vladimír, poslanec NR SR (2023-06-21):
Ďakujem veľmi pekne. Pár, pár poznámok hádam by som skúsil, už nemám tú emóciu takú, ako keď bolo vystúpenie, ale poviem to, čo mi napadlo ako prvé. Keby bolo také jednoduché zvýšiť kvalitu zdravotnej starostlivosti na Slovensku s tým, že by sme zvýšili zisky v zdravotných poisťovniach, tak to by sme urobili zázrak, ktorý by bol hodný ani neviem akej ceny, to by sme všetkých predbehli, tak potom im dovoľme robiť maximálne zisky akékoľvek, zvýšme to na akékoľvek možnosti a budeme tu žiť vo fantastickom svete. Nie je to tak. Zisky musia byť obmedzené. Podľa mňa je to jednoznačné. Ale ešte, čert to zober, keď, ak by sa splňovali určité teda kvalitatívne systémy, ktoré by boli v tých zdravotných poisťovniach, tak ešte by človek ešte mohol povedať, že to 1 % má nejaký zmysel. Ale chcel by som upozorniť to, že ministerstvo financií vydalo alebo informovalo o nesúhlase so zrušením minimálneho limitu na náklady na zdravotnú starostlivosť. V tom zákone sú nahradené súčasné limity na minimálne náklady na zdravotnú starostlivosť limitom na maximálne prevádzkové výdavky. To bude viesť k zníženej transparentnosti a ja si myslím, že tam je schovaný ten pes, že, to si myslím, že to tak je. Však nemusí to tak byť. Myslím si, že to tak je, lebo to, o čom rozprávam, umožní robiť akékoľvek účtovné operácie potom v poisťovni, kde sa znova tie peniaze neprehľadne skryjú a nebudú sa používať na to, na čo bude potrebné. Čiže ešte raz, to aby sme si to uvedomili. Ak by boli, ak by sa plnili teda kvalitatívne ukazovatele, aj k tým mám nejaké poznámky, ale už nemám toľko času, ale ide hlavne o možnosť tých účtovných operácií. Ďakujem.
Bugár, Béla, podpredseda NR SR (2017-01-31):
Takže hovoríte o tlači 304 a 305.
Hrnčiar, Andrej, podpredseda NR SR (2018-01-31):
Pán poslanec Uhrík.
Ďuriš Nicholsonová, Lucia, podpredsedníčka NR SR (2016-10-21):
Ďakujem pekne za vaše vystúpenie. A ešte raz sa ospravedlňujem, že som na vás takmer zabudla. Teraz vyhlasujem rozpravu k tomuto bodu za skončenú. Chcem sa opýtať... (Reakcia z pléna.) Ospravedlňujem sa. Faktické poznámky, dobre. Predpokladám, že sú to faktické poznámky, pani poslankyňa, nie procedúra je to. Áno? (Reakcia z pléna.) Dobre. (Reakcia z pléna.) Dobre, ale najprv necháme pána poslanca Fecka s faktickou poznámkou, ak dovolíte, a pána poslanca Kvorku. Končím možnosť prihlásiť sa s faktickou poznámkou. Pán poslanec Fecko, nech sa páči.
Remišová, Veronika, poslankyňa NR SR (2016-11-29):
Pán poslanec Rajtár upozornil na ten náročný proces implementácie celého zákona o štátnej službe. Zákon o štátnej službe napríklad predpokladá vytvorenie registra, a to nielen tak, že vytvorenie registra, v prvom rade by to mal byť jeden centrálny register. Dúfam, že nebudeme tvoriť niekoľko, viac ako desať samostatných sektorových registrov. Čiže vytvorenie jedného registra, kde budeme zhromažďovať všetky údaje, kde tie údaje budeme sledovať, vyhodnocovať, nejakým spôsobom budeme z toho vyvodzovať celú koncepciu riadenia personálnych kapacít v štátnej správe. A toto všetko, no chcela by som vidieť, ako to budeme do polroka implementovať. Ak to má byť hotové do polroka, tak to bude asi veľmi šlendriánsky urobené. Tu by som ešte chcela upozorniť na to, že aj správa OECD o stave verejnej správy na Slovensku nás upozorňuje na to, že riadenie ľudských zdrojov vo verejnej správe vo všeobecnosti, teda nielen štátnej, ale aj vo verejnej správe, je na veľmi slabej úrovni. Neexistuje prehľad, akých zamestnancov potrebujeme, aké miesta nám budú chýbať, aká je veková štruktúra, kde máme slabiny. Ešte jedna taká zaujímavá štatistika, že odmeny zamestnancov napriek tomu, že v podstate máme veľmi, máme jeden z tých vyšších počtov zamestnancov, ktorí sú zamestnaní v štátnej správe z vyspelých krajín OECD, na druhej strane odmeny zamestnancov sú jedny z najnižších zo všetkých krajín OECD, tvoria 7,7 % HDP. Čiže znamená, že ich máme veľa, ale sú tak slabo platení, sú tak slabo platení, že ťažko do tej štátnej správy dostaneme schopných ľudí. Tak dúfam, že sa ministerstvo bude venovať aj tomu, ako motivovať... (Prerušenie vystúpenia časomerom.)
Vaľová, Jana, poslankyňa NR SR (2015-05-12):
Takže môžem vám, môžem to dať kolovať. Nie, môžem to dať kolovať. (Reakcia z pléna.) Môžem to dať kolovať. A preto hovorím občanom, vážení občania, pán Kaník, ktorý vám sľuboval 500-eurové dôchodky, ktorý vám sľuboval, že všetko zdedíte, ktorý vám sľuboval, ako budete vynikajúco, dneska tu obhajuje so svojou pravicovou, s pravicovými kolegami, ako potrebujete mať v II. pilieri minimálny dôchodok. Takže chcela som len toľko a povedať, nezabudnite, ako to vám napísali vtedy. Jediná veta, ktorá, si myslím, že je v tom naozaj pravdivá, máte dôchodky vo svojich rukách. Naozaj ste ich dali do ich rúk, ale správcovské spoločnosti im tie ruky držia. Takže asi toľko. Ďakujem pekne.
Klus, Martin, poslanec NR SR (2017-09-08):
Ďakujem pekne za vecné pripomienky obom kolegom. Áno, tohto presne som sa obával aj ja, a pretom som mal potrebu vystúpiť a spomenúť okrem iného aj ten taký krajský rozmer, keďže sa tu naozaj vytvára akési podhubie pre to, aby sme boli označení – tí dobrí, ktorí chcú dostavať diaľnice, pretože my ich všetci chceme dostavať, a tí zlí, ktorí sú proti tomu a sú proti otvoreniu dlhovej brzdy. Takto to, dámy a páni, nie je. My všetci máme záujem, aby sa rozvíjali naše regióny, aby sa zvýšila mobilita pracovnej sily a aby sme zachránili desiatky, možno stovky ľudských životov tým, že tu budeme mať kvalitné rýchlostné cesty a diaľnice. Ale otvorene sa rozprávajme o tom, ako na to. Pán poslanec Podmanický hovoril, že keď nám dôjdu eurofondy, tak máme vážny problém. No ale momentálne ešte tomu problému nečelíme, takže sa naň pripravme a pripravme sa na to inak, ako zadlžovaním budúcich generácií. A v tejto súvislosti by som rád dal do pozornosti známy výber mýtnej spoločnosti, kde vyhrala najdrahšia ponuka a kde sa ani len náhodou netvorí rezerva práve na obdobie, kedy nám dôjdu eurofondy. Čiže aj toto by malo byť súčasťou tej odbornej diskusie, akým spôsobom chceme vlastne v budúcnosti nastaviť spoplatnenie našich diaľnic a rýchlostných ciest, pretože toto bude politicky veľmi náročné rozhodnutie a vychádzajúc z toho, čo sa deje v súčasnej vláde, mám pocit, že to nechávate na obdobie, kedy konečne po vás preberieme moc my. (Potlesk.)
Cmorej, Peter, poslanec NR SR (2021-11-09):
Andrej, keď už som sa ozval ku pozmeňovákom pani Záborskej, tak musím byť konzistentný. Ešte nemáme teda vyjadrenie OLAP-u a ja teda nie som expert na rokovací poriadok ani som sa nikdy neživil právom, ale teda nejaké, keď som ho študoval, tak si dovolím taký maličký výklad. Pozmeňováky sa čítajú preto, a teda sa oznamuje, že idem čítať pozmeňovák, aby sa prečítali celé, ako sú, aby bolo na zázname, že naozaj, že toto ide do toho zákona. Keď to prerušíš nejakou poznámkou, že pani Vaľová, či máte nejaký problém, tak podľa správnosti by sa malo v zákone objaviť, pani Vaľová, máte nejaký problém? A keď Janka mi hovorila a keď, vy keby ste počúvali, a keď Janka teda chcela, že, Peťo, vypni mi mobil, tak keďže to, keďže prerušila pozmeňovák, tak by to malo byť podľa mňa potom v zákone, že, Peťo, vypni mi mobil. Preto sa to číta doslovne a je to tam napísané, že doslovne, preto ja by som ti odporúčal, aby si sa prihlásila aj do ústnej a ak teda OLAP nám dovtedy nepovie niečo iné, tak aby si to prečítala ešte raz aj v ústnej. A kvôli tomu sa ani tie odôvodnenia nečítajú.
Hrnčiar, Andrej, podpredseda NR SR (2016-09-13):
Pán poslanec Pčolinský. Pán poslanec Fecko.
Vaľová Jana, poslankyňa NR SR (2013-03-20):
Poprosím vás, pán predseda, dajte hlasovať o druhom bode návrhu pána poslanca Zajaca.
Matovič, Igor, poslanec NR SR (2017-01-31):
Takže v súvislosti s tým, čo ste v podstate teraz hovorili, tak žiadam o vytvorenie priestoru na realizáciu odporúčania uznesenia mandátového a imunitného výboru, ktorý mi pán kapitán Danko listom ponúkol dňa 11. januára 2017. Vzhľadom na to, že jediná zákonná možnosť na vytvorenie takéhoto priestoru je rokovanie a je bod rokovania, žiadam vás o schválenie takejto formy možnosti vystúpenia. Viem, že pán kapitán Danko teda... Alebo teda aby som ozrejmil, poslal mi list. Ja som na ten list v termíne odpovedal, kde teda navrhol, že zaradí bod programu. Ja som na tento list odpovedal, že využijem túto možnosť. Viem, že potom keď to predniesol na grémiu, vy, pán predsedajúci Bugár, ste povedali, že mám vystúpiť ako procedurálny návrh. Lenže rokovací poriadok je zákon a ja si zákon svätím. A možnosť vystupovať počas procedurálneho návrh s čímkoľvek iným ako procedurálnym návrhom by bolo porušenie zákona.
Hort, Milan, podpredseda NR SR (2011-10-18):
Pán poslanec Petrák, nech sa páči.
Poliačik, Martin, poslanec NR SR (2013-12-18):
Pán predseda, v mene strany SaS chcem tiež zaželať aj kolegom, aj občanom Slovenskej republiky pekné sviatky, veľa oddychu, aby si užili sviatky bez ohľadu na svoju príslušnosť k náboženským alebo iným menšinám rovnocenne, každý podľa toho, ako uzná za vhodné. Parlamentu želám, aby v roku 2014 sa opäť stal parlamentom. Ďakujem. (Potlesk.)
J. Jasovský, poslanec: (2001-10-24):
A takisto sa veľmi pripájam k návrhom mojich predrečníkov, aby sme dostali do rúk zmluvu, o ktorej dnes rokujeme, aby sme sa nedostali, prosím, do situácie ako v telekomunikáciách, obsah zmluvy sme nepoznali, parlament o tomto probléme rokoval a tisícky pracovníkov Slovenských telekomunikácii dnes odchádzajú k 31. 12. len preto, že Deutsche Telekom neinvestuje ani korunu do Slovenských telekomunikácií. Prečo rokujeme o niečom, čo nepoznáme? Čiže tieto 2 návrhy máme. I. Presperín, podpredseda NR SR: Váš návrh, pán poslanec, je totožný s návrhom pána poslanca Oberhausera. Čiže môžeme spojiť toto hlasovanie, áno? Pán poslanec Cuper, nech sa páči. J. Cuper, poslanec: Pán predsedajúci, ja som mal obdobný návrh ako pán poslanec Jasovský, len s tým rozdielom, že si myslím, že už nie je potrebné hlasovať o tomto návrhu, pretože z vnútorného štatútu Úradu jadrového dozoru vyplýva, kto pána predsedu zastupuje. Bolo povinnosťou predsedu parlamentu pozvať, ak nemohol prísť pán predseda, jeho podpredsedu alebo niekoho, kto je jeho štatutárnym zástupcom. Nebolo potrebné o tom hlasovať, ja som vás na to upozorňoval druhýkrát včera a dnes tretíkrát. Takže v každom prípade je potrebné, aby sme si to vypočuli. Ďalej sa prihováram za to, aby tu bol doručený materiál, o ktorom rokujeme, tak ako hovorí rokovací poriadok, a po tretie, chcem pripomenúť pánovi ministerskému predsedovi, aby on o lacnom populizme v tomto parlamente už nikdy nehovoril. Ďakujem. I. Presperín, podpredseda NR SR: Pán poslanec Cabaj.
Bugár, Béla, podpredseda NR SR (2016-10-12):
Nech sa páči, prezentujme sa a hlasujme o týchto bodoch zo spoločnej správy. (Hlasovanie.) Prítomných 132 poslancov, za 92, zdržalo sa 38, 2 nehlasovali. Tieto body sme odsúhlasili. Nech sa páči.
Baláž, Vladimír, poslanec NR SR (2024-10-23):
Vážené dámy a páni, máme v Národnej rade Ružový október. Je to pri príležitosti svetového mesiaca povedomia o rakovine prsníka. Prosím, podporte naše ženy a príďte dnes medzi dvanástou a štrnástou do knižnice na prízemí budovy Národnej rady. Prosím členov výboru, aby teraz prišli na výbor, kde sa stretneme s Amazonkami s ružovými stužkami a národným onkologickým inštitútom. Považujem túto vec za veľmi-veľmi dôležitú, pretože rakovina pros... prsníka je, ako urológ som sa nezaprel (povedané s pobavením), takže rakovina prsníka patrí medzi najčastejšie zhubné ochorenie žien. Ďakujem pekne. (Potlesk.)
V. Jasaň, poslanec: (2009-02-05):
Po druhé. Aký je rozdiel medzi pitím piva, pitím vína a iným alkoholom? Ja si myslím, že žiaden. Buď teda všetko, alebo nič, alebo si myslíte na švejkovské, že zabránime reklamou pitiu piva a stratíme voliča? Snáď nie. Po ďalšie. Viete, zakázať reklamu na ulici, v kine je asi dobrá vec, ale tiež nedostatočná. Sedím v kine alebo pri televízii, pozerám film a čo vidím, „známe osobnosti, celebrity“, vidím v rukách alkohol. To sú vzory našich mladých ľudí a oni idú za nimi. Tá reklama je mŕtva, ale to, čo sa deje v tých kinách, to je živé. To priťahuje, žiaľ, i našu mládež. To by sme mali nejakým spôsobom tiež riešiť. Ale v princípe nemám výhrady voči tomu, čo ste...
Figeľ, Ján, podpredseda NR SR (2012-10-26):
Ďakujem pekne. Na vystúpenie pána poslanca sú dve faktické poznámky. Končím možnosť prihlásenia sa. Nech sa páči, pán poslanec Poliačik.
Grendel, Gábor, podpredseda NR SR (2022-03-24):
S reakciou na faktické poznámky pán poslanec Kazda.
P. Hrušovský, podpredseda NR SR: (2001-11-07):
Pán poslanec Mikloško, nepokračovať v rokovaní?
Krajčír, Ľuboš, poslanec NR SR (2022-05-25):
Pán predseda, dajte, prosím, hlasovať o návrhu zákona ako celku.
Blanár, Juraj, podpredseda NR SR (2021-02-04):
Nastala tu taká interakcia medzi ministrom a faktickou poznámkou, dúfam, že to bolo pre prospech veci, aj keď to rokovací poriadok neumožňuje, ale to je úplne v poriadku, keď neprotestujete, ide o vzájomnú vec, tak je to dobré. (Reakcia z pléna.) Určite, 10 sekúnd, ak je súhlas, že ešte 10 sekúnd, tak nech sa páči.
Pellegrini, Peter, predseda NR SR (2015-06-30):
Ďakujem veľmi pekne, pán poslanec. Otváram všeobecnú rozpravu. Konštatujem, že som nedostal žiadnu písomnú prihlášku, pýtam sa teraz, kto sa hlási do rozpravy ústne. Končím možnosť prihlásiť sa do rozpravy ústne. Pán poslanec Zajac, pani poslankyňa Mezenská. Pán poslanec ešte myslíte, že skončíte do 12.00 hod., 12.05 hod.? Dobre, nech sa páči, takže ešte by sme absolvovali vystúpenie pána poslanca Zajaca, pani poslankyňa Mezenská potom po obedňajšej prestávke. Nech sa páči, pán poslanec.
Danko, Andrej, podpredseda NR SR (2024-02-09):
Ďakujem, pán poslanec. Otváram všeobecnú rozpravu. Do rozpravy som dostal jednu písomnú prihlášku. Pán poslanec Hargaš za klub PS, nech sa páči, pán poslanec.
P. Hrušovský, podpredseda NR SR: (2002-07-10):
(Hlasovanie.) 95 prítomných, 68 za, 23 sa zdržalo, 4 nehlasovali. Návrh sme schválili. Pristúpime k tretiemu čítaniu . Otváram rozpravu. Pýtam sa, či sa chce niekto prihlásiť do rozpravy ústne. Nie je to tak. Vyhlasujem rozpravu za skončenú. Budeme hlasovať o návrhu zákona ako celku s odporúčaním gestorského výboru, pán poslanec Brocka...
Zajac, Pavol, poslanec NR SR (2014-11-10):
Vážený pán minister, vy ste povedali hneď na úvod, že stavebné investície na stavbe PPP projektu pri Nitre boli niečo cez 800 mil. eur. Pán minister, podľa tohto, čo ste povedali, kilometer by vyšiel na 17 mil. eur. Pre kolegov zo strany SMER stavebné náklady, európske ceny sú zhruba na polovičnej úrovni toho, čo povedal pán minister, zhruba na 10 mil. eur, nie 17 mil. To znamená, keby sme to stavali cez eurofondy, tento úsek by stál 460 miliónov a my by sme z toho platili zhruba 15 %, čo aj s nejakými poplatkami by vyšlo na 100 mil. Ešte raz vám to zopakujem. Táto cesta by slovenských občanov vyšla na 100 mil. eur. To je menej, ako je jedna splátka, ktorá je, mimochodom, 125 mil. A je to krát 30 rokov. Vyšlo by nás to na menej, ako je jedna splátka 125 mil. krát 30 rokov, teda spolu 3,75 mld. Ešte, pán minister, chcete obhajovať, ako ste podľa vás stavebné náklady 800 miliónov natiahli na 3,7 mld.? Ja hovorím, 400 mil. ste natiahli na 3,7 mld.? Aj to je len preto, že minulého roku sa vám podarilo zmeniť cenu peňazí? Pôvodne to bolo 130 mil. krát 30 rokov, spolu teda 3,9 mld. Pravda napísala, že to bol predražený projekt o 2,5 mld. Ja tvrdím, že dokonca to znamenalo 3,5 mld., ale môžeme sa baviť o cene peňazí, od 3,5 mld. do 2,5 mld. predražený projekt, menej ako jedna splátka nás to mohlo stáť, pán minister. Všetky ďalšie úseky od Žiliny po Prešov, po Košice ste chceli stavať cez PPP projekty.
Lipšic, Daniel, minister vnútra SR (2011-03-24):
Ďakujem veľmi pekne. Čas, ktorý bol od minulej schôdze, sme využili na rokovanie, ktoré prinieslo návrh, ktorý je kompromisný a môže byť pomerne konsenzuálne schválený. Takže využívam túto príležitosť, aby som otvoril rozpravu, aby o tomto kompromisnom návrhu sme mohli rokovať a parlament následne mohol hlasovať.
Pellegrini, Peter, predseda NR SR (2015-09-30):
Ešte pred tým, ako dám slovo pánovi poslancovi Vašečkovi, pánovi poslancovi Viskupičovi, chcem vás len informovať, že úmyslom bolo len umožniť ešte pánovi ministrovi začať rozpravu. Chce vystúpiť v rozprave, nie v ukončenej rozprave. Chce, aby sa dalo naňho faktickými poznámkami reagovať. Svoje vystúpenie by dokončil zajtra počas dňa. Nevidím dôvod, aby sme ráno 8.30, predtým nemohli ešte rokovať, pretože sme v tej istej situácii ako teraz, že je otvorená rozprava. Takže toto je náš návrh. Ale nech sa páči, pán poslanec Vašečka, ešte váš procedurálny návrh.
Baránik, Alojz, poslanec NR SR (2022-10-18):
Ďakujem, pani kolegyňa, že si objasnila to, že opozícia k takejto právnej úprave nijako nesúvisí s tým, že či je niekto konzervatívny, alebo liberálny vo svojich náhľadoch alebo že či je kresťan, alebo nie je kresťan, alebo dokonca katolík, pretože práve v tých krajinách, ktoré sú najviac kresťanské a katolícke a nielen v Európe, ale aj na svete. Krajiny ako Kanada, čo je prevažne katolícka krajina, Amerika ako veľmi konzervatívna krajina, Mexiko, Brazília, ale iné, samozrejme, európske vysoko konzervatívne krajiny považujú takéto zväzky za plne súladné s ich vierou a s ich presvedčením. A z toho treba povedať, plynie aj plynú výroky Svätého otca. A preto robím záver, že opozícia k takýmto návrhom, ktorá na Slovensku je všadeprítomná, plynie nie z nejakého, z nejakej viery alebo z nejakého konzervativizmu, ale z čistej nenávisti a z politickej nenávisti, pretože je politicky výhodné nenávidieť a rozširovať nenávisť, pretože je proste pravdou, že nenávidieť menšinu je politicky výhodné, pretože môžme menšinu obviňovať z čohokoľvek, lebo tá menšina nemá možnosť sa brániť proti väčšine. Takto to je, a preto je to odsúdeniahodné.
Šofranko, Mária, poslankyňa NR SR (2022-10-20):
Ďakujem veľmi pekne. Pani poslankyňa, súhlasím s vašou rozpravou a taktiež ďakujem za tento návrh zákona. Je veľmi, ochrana mladistvých je veľmi dôležitá a musíme sa jej naplno venovať. Ako ste uviedli (zaznel gong), tomuto holdujú už aj malí športovci na druhom stupni základnej školy a, bohužiaľ, príkladom im idú však dospelí športovci. Veľmi sa teším, že tento návrh zákona je tu a my predsa nechceme, aby naše deti boli na čomkoľvek závislé. Takže ďakujem a podporujem.
Chmel, Rudolf, poslanec NR SR (2015-12-02):
Pán predseda, ďakujem pekne. Ja sa teda voľby zúčastním, len by som chcel členom výboru pre ľudské práva a menšiny oznámiť a zdôrazniť, že výbor bude zasadať o 19.00 hod. na č. 32.
Andrejuvová, Anna, poslankyňa NR SR (2020-09-02):
Vážený pán predseda Národnej rady Slovenskej republiky, vážené panie poslankyne, páni poslanci, na základe poverenia Mandátového a imunitného výboru Národnej rady Slovenskej republiky zo dňa 2. septembra 2020 predkladám Národnej rade Slovenskej republiky informáciu Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky. Predseda Národnej rady Slovenskej republiky rozhodnutím č. 179 z 13. augusta 2020 zobral na vedomie, že vláda Slovenskej republiky odvolala dňom 12. augusta 2020 z funkcie štátneho tajomníka Ministerstva vnútra Slovenskej republiky Lukáša Kyselicu. Odvolaním z funkcie štátneho tajomníka si Lukáš Kyselica začal dňom 13. augusta 2020 uplatňovať mandát poslanca Národnej rady Slovenskej republiky. Podľa § 71 ods. 5 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov Petrovi Csehovi, ktorý 22. marca 2020 nastúpil ako náhradník za hnutie OBYČAJNÍ ĽUDIA a nezávislé osobnosti na neuplatňovaný mandát poslanca Národnej rady Slovenskej republiky Lukáša Kyselicu, zanikol mandát poslanca Národnej rady Slovenskej republiky. Zánikom mandátu poslanca Národnej rady Slovenskej republiky Peter Cseh zostáva náhradníkom za hnutie OBYČAJNÍ ĽUDIA a nezávislé osobnosti na jej kandidátnej listine v pôvodnom poradí. Pán predseda, dajte hlasovať o tom, že Národná rada Slovenskej republiky informáciu Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky berie na vedomie. Ďakujem, skončila som.
Tomanová, Viera, poslankyňa NR SR (2015-09-17):
Ďakujem pekne. Pán poslanec Brocka, ja budem reagovať a poviem, že sú to také tri základné veci, ktoré rieši tento zákon č. 561/2008 Z. z. A to je jednak zjednodušenie poskytovania príspevku a nebabranie sa tam s tou administratívou, s dokladovaním a podobne. Na druhej strane je to okrem iného aj zvýšenie príspevku, pokiaľ sa jedná teda o fyzickú osobu, ktorá dáva dieťa do súkromného zariadenia, alebo sa jedná o fyzickú osobu na základe živnosti, ktorá ho opatruje. A napokon je to 80 eur. Je mi ľúto trošku toho, že je to len v tom prípade, ak starostlivosť o dieťa zabezpečuje materská škôlka alebo respektíve predškolské zariadenie zaradené do školských zariadení, ale zriadené obcou alebo orgánom miestnej štátnej správy. Zastávam názor, že tých súkromných škôl, ktoré sú zaradené do siete škôl a školských zariadení, je veľmi málo. A pokiaľ by sa zaviazali dodržiavať všeobecne záväzné nariadenie, bolo by ideálne podporiť aj to, čím by vznikol väčší počet práve miest v predškolských zariadeniach pre deti. A vytrhnúť z kontextu, pán Brocka, to, že sa nejedná o zosúladenie rodinného a pracovného života v tomto prípade pri príspevku o starostlivosť o dieťa, je vrchol už neviem demagógie, alebo neviem, ako to nazvať, a to z toho dôvodu, že my v každom prípade sa snažíme zosúladiť, ak sú rôzne tie formy, aj to, aby tá manželka mohla sa vrátiť do práce, vykonávať svoje povolanie, aby nestratila tri roky, ak má dve deti, nestratila šesť rokov. Za šesť rokov sa v žiadnom prípade nedokáže postaviť na pracovné miesto, z ktorého pred šiestimi rokmi odišla. To je aj o tom, že jej vytvárame podmienky pre to, aby ako aj manžel, takisto aj ona sa mohla naďalej uplatňovať a budovať svoju kariéru. Takže zastávam názor, pán Brocka, že netreba vytrhávať veci z kontextu.
Laurenčík, Milan, podpredseda NR SR (2020-09-22):
Ďakujem. Na vaše vystúpenie evidujem dve faktické poznámky. Nech sa páči, pán poslanec Marian Kotleba.
Zmajkovičová, Renáta, podpredsedníčka NR SR (2012-08-08):
S reakciou pán poslanec Frešo.
M. Číž, podpredseda NR SR: (2007-12-11):
(Hlasovanie.) Prítomných 138 poslancov, za návrh 77 poslancov, proti 6, zdržalo sa 54, nehlasoval 1 poslanec. Konštatujem, že Národná rada rozhodla, že tento návrh zákona sa prerokuje v druhom čítaní. Druhé hlasovanie, pán spravodajca.
Pčolinský, Peter, podpredseda NR SR (2023-05-17):
Ďakujem. Dovoľte, aby som privítal na balkóne žiakov zo základnej školy zo Senca, dobre hovorím? (Potlesk.) Pán poslanec, na vaše vystúpenie sú štyri faktické poznámky. S prvou pán poslanec Taraba, nech sa páči.
Laššáková, Jana, podpredsedníčka NR SR (2015-01-27):
Na vystúpenie pána poslanca faktické poznámky nie sú. Nech sa páči, pán poslanec Lipšic, máte slovo.
Laurenčík, Milan, podpredseda NR SR (2021-11-02):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenej rozprave o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony (tlač 591). Pán poslanec Šíbl ako predkladateľ bude pokračovať teraz v prednesení pozmeňujúceho návrhu. Prosím aj pána spravodajcu, pána poslanca Karahutu, aby zaujal svoje miesto. Pán poslanec, máte slovo, nech sa páči. (Ruch v sále. Zaznievanie gongu.)
Pellegrini, Peter, podpredseda NR SR (2020-07-07):
Ďakujeme veľmi pekne. Pán europoslanec Štefanec, nech sa páči, máte slovo.
Zmajkovičová, Renáta, podpredsedníčka NR SR (2012-08-02):
S reakciou pán poslanec Matovič.
Bugár, Béla, podpredseda NR SR (2011-07-11):
Pán poslanec Ondruš.
Fronc, Martin, poslanec NR SR (2015-05-20):
V rozprave vystúpili dvaja poslanci. Ani jeden z nich nepodal procedurálny návrh. Preto, pán predseda, prosím, dajte hlasovať, že návrh poslancov Poliačika a Nicholsonovej, ktorým sa mení a dopĺňa zákon č. 245/2008 Z. z. o výchove a vzdelávaní, školský zákon, prerokujeme v druhom čítaní.
Paška, Pavol, predseda NR SR (2014-05-27):
Pán poslanec Hlina, reakcia.
B. Bugár, podpredseda NR SR: (2006-03-15):
(Hlasovanie.) Prítomných je 126 poslancov, za 61, proti 14, zdržalo sa 45, nehlasovali 6. Návrh sme neschválili. Ďalej – pán poslanec Minárik.
Pellegrini, Peter, predseda NR SR (2015-06-15):
Ďakujem pekne. Na vaše vystúpenie, pán podpredseda, sedem, osem faktických poznámok. Končím možnosť prihlásiť sa s faktickými poznámkami. Ako prvý pán poslanec Viskupič, nech sa páči.
M. Záhumenský, poslanec: (2009-10-29):
Ďakujem pekne za pozornosť. (Potlesk.)
Žiga, Peter, podpredseda NR SR (2023-11-14):
Pán poslanec Matovič, chcem vás upozorniť, že keď budete pokračovať takýmto spôsobom, tak vás preruším.
Čekovský, Kristián, poslanec NR SR (2020-07-15):
Pán Mazurek, plamenný prejav, ale povedzte mi, ako môžeme vnímať vaše zanietenie na ochranu detí, keď ste stáli v zástupe idiotov, ktorí hádzali na rodinu s dieťaťom v kočíku kamene a nadávali im. A darmo sa teraz, či vy, alebo vaši kolegovia, zastrájate, že a ja som nehádzal a, a, a to hádzali iní. Vy ste tam boli a ja sa pýtam, kde ste mali vtedy to tričko. Teraz tu stojíte v tričku All Lives Matters a, a tvárite sa, že vám záleží na všetkých životoch – nedajte sa vysmiať. Hulákali ste po rodine, len preto, že mali inú farbu pleti. Vo svojich názoroch by ste mali byť asi aspoň trochu konzistentný, ako môžeme vnímať výzvy od ľudí, ktorí roky obhajujú fašistický režim a velebia prezidenta slovenského štátu, ktorý nechal zo Slovenska vyviesť 70-tisíc obyvateľov Slovenska vrátane tehotných žien, ktoré už svoje deti nikdy nemohli porodiť a vychovať. Žiaľ, pán Mazurek, na to, aby ste moralizovali, stojíte na veľmi zlom brehu, na tom nesprávnom brehu. A k môjmu kolegovi Krúpovi, jeho slová ste buď nepochopili, alebo iba úmyselne prekrútili, pretože on hovoril o tom, že vaše delenie na tých správnych a tých zlých liberálov, že to je ten fašistický pohľad na vec. Vy ste si to prispôsobili trošku tak, aby vám to sedelo do toho rýchleho prejavu, ale to sa niekedy stane, keď človek chce príliš veľa povedať za príliš krátky čas. Ďakujem pekne.
Bugár, Béla, podpredseda NR SR (2018-09-20):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy. Pán spravodajca Dostál. Končím možnosť sa prihlásiť. Nech sa páči, pán spravodajca, máte slovo.
J. Ďuračka, poslanec: (2009-04-16):
Vážené dámy, vážení páni, cieľom predloženého zákona je teda navrhnutie novely zákona o cenách, je upraviť na Slovensku dobre známy spôsob zaokrúhľovania konečnej ceny nákupu platený v hotovosti tak, aby sa v praxi reálne znížila potreba hotovostného používania mincí s najnižšími nominálnymi hodnotami a aby zároveň sa znížila aj pre podnikateľskú sféru, celkové náklady na manipuláciu, spracovanie a zásobovanie mincami. V tejto súvislosti si dovoľujem poukázať na skutočnosť, že zaokrúhľovanie cien platných v hotovosti je známe aj v niektorých iných členských štátoch eurozóny, čo plne tolerujú aj inštitúcie Európskej únie. Napríklad po zavedení euromincí v roku 2002 sa medzičasom prestali 1-centové a 2-centové euromince používať v Holandsku a vo Fínsku sa dokonca už od zavedenia eura vôbec pri hotovostných platbách nepoužívajú 1-centové a 2-centové euromince. Fínsko vydáva veľmi limitovaný počet 1-centových a 2-centových euromincí, v podstate len pre numizmatické účely. Vážené dámy a páni, prosím vás o podporu predloženého návrhu zákona s tým, že v rámci druhého čítania som pripravený aktívne prispieť k úpravám predloženého návrhu zákona v záujme pozitívneho vyriešenia pripomienok obsiahnutých v stanovisku ministerstva financií k predloženej novele zákona o cenách, t. j. 10 na 5 centov. Druhé čítanie je až koncom júna. Čiže, čo bude zhruba po 6 mesiacoch od zavedenia eura v Slovenskej republike a nie je problém, aby Národná banka Slovenska pripravila do tohto termínu celkovú analýzu stabilného, kumulovaného vývoja emisie euromincí v peňažnom obehu. Ďakujem vám za pozornosť.
Grendel, Gábor, podpredseda NR SR (2020-12-03):
Vážené panie poslankyne, vážení páni poslanci, otváram siedmy rokovací deň 18. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Hattas, pán poslanec Kerekréti a pán poslanec Medvecký. Podľa odhlasovanej zmeny programu pristúpime k druhému čítaniu o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 v znení neskorších predpisov. Vládny návrh ústavného zákona je uverejnený ako tlač 270, správa výboru má tlač 270a. Prosím pani ministerku spravodlivosti Slovenskej republiky Máriu Kolíkovú, aby vládny návrh zákona odôvodnila. Zároveň vítam na pôde Národnej rady Slovenskej republiky pána predsedu Ústavného súdu. Nech sa páči, pani ministerka, máte slovo. (Rokovanie o vládnom návrhu ústavného zákona, ktorým sa mení a dopĺňa Ústava Slovenskej republiky 
č. 460/1992 Zb. v znení neskorších predpisov , tlač 270)
Zmajkovičová, Renáta, podpredsedníčka NR SR (2014-06-05):
Pán minister, prepáčte, ale čas určený na hodinu otázok uplynul a v zmysle rokovacieho poriadku, prepáčte, musím ukončiť tento bod a končím tento bod programu. Vážené kolegyne, kolegovia, pokračujeme v rokovaní jedenásteho dňa 35. schôdza Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení (tlač 895). Prosím ministra práce, sociálnych vecí a rodiny Jána Richtera, aby zaujal miesto určené pre navrhovateľov, a spoločného spravodajcu z výboru pre sociálne veci poslanca Viliama Jasaňa, aby zaujal miesto určené pre spravodajcov. Ďalším v poradí ústne prihláseným je pán poslanec Július Brocka, nenachádza sa v sále, stráca poradie. Následne pán poslanec Švejna, nie je v sále, stráca poradie. A pán poslanec Kaník, pán poslanec Kaník, nech sa páči. (Pokračovanie v rokovaní o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 895.)
Šeliga, Juraj, poslanec NR SR (2022-10-04):
Prosím, dajte hlasovať o tom, že to prerokujeme v druhom čítaní.
Jasaň, Viliam, poslanec NR SR (2010-09-08):
Ďakujem pekne, pán predsedajúci. Vážený pán poslanec Zajac, vy ste typický predstaviteľ tých niekoľko ľudí z OKS, ktorí tvoria vašu stranu, že čo sa vám nepáči, je všetko zlé. Nech si o tom iní ľudia myslia, čo chcú, podľa vás je to zlé. To po prvé. Po druhé. Vy idete hodnotiť výroky Roberta Fica? Pozrite si, koľko preferenčných hlasov v týchto voľbách získal, pozrite si, aké obrovské množstvo ľudí má jeho osobnú dôveru. A vy ho idete hodnotiť? Ja vás veľmi dobre poznám a žijem v Bratislave a som tu dlho, poznám vaše názory, poznám vaše vystupovanie, možnože bude čas, keď si dám tú námahu a budem citovať vaše rôzne výroky. Pripravím sa a oboznámim, bude to veselé hovorenie. A po tretie. Znova ste preukázali svojím vystúpením len to, že vám vôbec nejde o sochu, tá socha vám je ukradnutá, vám len prekáža, že ju vytvoril Kulich. Nič iné v tom nie je. Ďakujem.
Pellegrini, Peter, predseda NR SR (2015-06-25):
Ďakujeme veľmi pekne aj za pozvanie a každý, kto má záujem, nech ide na Západnú terasu pozdraviť kolegov, ktorí k nám zavítali z vidieka. Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa dopĺňa zákon č. 592/2006 Z. z. o poskytovaní vianočného príspevku, tlač 1582, bod 76 schváleného programu. Dávam slovo pánovi predsedovi výboru Podmanickému, aby uviedol hlasovanie o tomto bode. Nech sa páči, pán poslanec, máte slovo. (Hlasovanie o vládnom návrhu zákona, ktorým sa dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov , tlač 1582.)
Grendel, Gábor, podpredseda NR SR (2021-05-13):
Pán poslanec Peter Pollák, s procedurálnym návrhom.
Grendel Gábor, podpredseda NR SR (2022-05-20):
Ja neviem, nevšimol som si, kto to bol, ale ešte raz niekto vyruší pána poslanca Cmoreja, tak dám už upozornenie v zmysle § 32. Takže ešte raz vráťte, prosím vás, čas.
Danko, Andrej, predseda NR SR (2019-10-28):
Prosím, prezentujme sa, hlasujeme. (Hlasovanie.) Prítomných 132, za 96, zdržalo sa 34, nehlasovali 2. Návrh sme schválili.
Jurzyca, Eugen, poslanec NR SR (2014-07-02):
Ďakujem pekne. Pridávam sa, samozrejme, k tomu, čo hovorili predrečníci. To znamená, neexistuje medzinárodný trh s vodou, súčasne ale chcem povedať, že voda je aj nie je tovarom, a povedať, že zhodiť tento zákon len preto, že povieme, že voda nie je tovar, by nebolo celkom správne, lebo vidíme, že voda sa bežne predáva. Ale voda vo veľkom na medzinárodnom fóre sa naozaj nepredáva, preto nepoznáme ani jej cenu, nie je dobre zaregulovaná. A okrem toho OSN hovorí o množstve rizík, ktoré sú spojené s vodou. A to je napríklad, že má veľmi vysokú volatilitu z hľadiska kvality aj kvantity. Nemáme istotu, že dobrá a kvalitná voda vo veľkom množstve bude naďalej u nás existovať. Ja si myslím, že tento prípad ukázal, že nielen máme problémy v oblasti vody, ale všeobecne pri ťažbe nerastov nepoužívame aukcie tak, ako by sa mohli používať. Máme tie poplatky vyrátané na základe vzorcov. Mnohé z nich sú staré. A taktiež potom deľba peňazí za poplatky zaplatené za suroviny nie je efektívna. A myslím tým deľbu medzi štát a obce. Obce podľa môjho názoru dostávajú málo. Čiže som proti tejto časti zákona, ale inak chcem oceniť predkladateľa, pretože neodznelo tu, že veľká časť toho zákona ukazuje, že bol vypracovaný s veľkou dávkou snahy a profesionálne. Ďakujem za pozornosť.
Glváč, Martin, podpredseda NR SR (2018-06-14):
Pani poslankyňa Kaščáková, nech sa páči.
T. Lebocký, poslanec: (2009-06-30):
Národná rada Slovenskej republiky uznesením č. 1361 z 15. apríla 2009 pridelila vládny návrh zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov (tlač 1022) na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre pôdohospodárstvo, životné prostredie a ochranu prírody a Výboru Národnej rady Slovenskej republiky pre verejnú správu a regionálny rozvoj. Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený neoznámili v určenej lehote gestorskému výboru žiadne stanovisko k predmetnému vládnemu návrhu zákona. Všetky výbory Národnej rady Slovenskej republiky, ktorým bol vládny návrh zákona pridelený zaujali k nemu súhlasné  stanovisko a odporučili ho Národnej rade Slovenskej republiky schváliť s pripomienkami. Z uznesení výborov Národnej rady Slovenskej republiky vyplývajú pozmeňujúce a doplňujúce návrhy s odporúčaním gestorského výboru, tak ako to máte uvedené v bode IV spoločnej správy. Gestorský výbor odporúča hlasovať o bodoch spoločnej správy  nasledovne: o bodoch spoločnej správy č. 1 až 10, 13, 15, 17, 18, 20 až 77 spoločne s návrhom gestorského výboru uvedené body schváliť a o bodoch spoločnej správy č. 11, 12, 14, 16, 19 spoločne s návrhom gestorského výboru uvedené body neschváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy, ktorú máte, samozrejme, pred sebou a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 223/2001 Z. z. o odpadoch  (tlač 1022) schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Vážená pani podpredsedníčka, skončil som, otvorte, prosím, rozpravu, do ktorej sa hlásim ako prvý.
Glváč, Martin, podpredseda NR SR (2018-01-30):
Pán poslanec Heger s reakciou.
Remišová, Veronika, poslankyňa NR SR (2016-11-22):
Ďakujem veľmi pekne kolegom za ich faktické pripomienky. Je to vykonateľné, odpoveď pre pána Drobu. Overovali sme si to, je to vykonateľné, áno, môžeme, môžeme povedať, že je to určité obmedzenie osobných práv alebo osobnej slobody, že zásah do osobnej slobody, že teraz sa rozhodne manželka, že partnera dá zapísať do zoznamu vylúčených hráčov. Ale keď sme si, ale zároveň si uvedomujeme, že každý zákon, každá regulácia, ktorú prijímame, je v určitom zmysle obmedzením osobnej slobody na úkor nejakého vyššieho dobra. No aj tu keď sme si dali na vážky to vyššie dobro alebo tú spoločenskú zodpovednosť a tie tragédie, ktorým by mohlo, ku ktorým často dochádza v dôsledku hráčstva člena rodiny, tak sme sa rozhodli, že, áno, aj napriek tomu tento pozmeňujúci návrh dáme. Ďakujem.
Laššáková, Jana, podpredsedníčka NR SR (2014-04-02):
Pán poslanec Viskupič.
B. Bugár, podpredseda NR SR: (2005-01-19):
Pán poslanec Galbavý, ak nemáte záujem vystúpiť, pokojne to povedzte.